การแพทย์แผนไทยประยุกต์ - วิกิพีเดีย

# การแพทย์แผนไทยประยุกต์

### จากวิกิพีเดีย สารานุกรมเสรี

แพทย์แผนไทยประยุกต์ คือ บุคลากรทางการแพทย์สาขาหนึ่ง เกิดขึ้นจากแนวคิดของ นายแพทย์ อวย เกตุสิงห์ ที่ต้องการพัฒนาและยกฐานะของการแพทย์แผนไทยโบราณของไทยเราให้มีความเป็นวิทยาศาสตร์และมีหลักวิชาการรองรับในการอธิบาย อาจกล่าวได้ว่า แพทย์แผนไทยประยุกต์เป็นบุคลากรการแพทย์สายพันธุ์ใหม่ของสังคมไทย ที่ครึ่งหนึ่งขององค์ความรู้ต้องร่ำเรียนหลักวิชาการทางการแพทย์แผนตะวันตก สามารถใช้เครื่องมือทางการแพทย์แผนปัจจุบันได้บางอย่าง (ตามที่ข้อกฏหมายกำหนด)สามารถวินิจฉัยตามหลักการแพทย์ เพียงแต่เมื่อถึงขั้นตอนในการรักษานั้น ต้องรักษาด้วยยาแผนไทยเท่านั้น นอกจากนั้น ยังสามารถทำคลอดและให้การบำรุงแม่และทารก ตามแนวทางการแพทย์แผนไทยเพื่อส่งเสริมสุขภาพ

แพทย์แผนไทยประยุต์ ต้องสอบใบอนุญาตประกอบโรคศิลปะ สาขาการแพทย์แผนไทยประยุตก์ โดยเฉพาะเสียก่อน จึงสามารถปฏิบัติงานในโรงพยาบาล หรือให้การรักษาแก่ผู้ป่วยได้ การสอบใบประกอบโรคศิลปะนั้น ต้องสอบให้ได้ทั้งหมด 4 ใบ ถึงจะเรียกได้ว่าเป็นแพทย์แผนไทยประยุกต์ที่สมบูรณ์ ประกอบด้วย ใบประกอบวิชาชีพเวชกรรมไทย ใบประกอบวิชาชีพเภสัชกรรมไทย ใบประกอบวิชาชีพหัตถเวชกรรมไทย และใบประกอบวิชาชีพผดุงครรภ์ไทย

## [แก้] การจัดการเรียนการสอนในระดับปริญญาตรีทางการแพทย์แผนไทยประยุกต์

ปัจจุบัน แพทย์แผนไทยประยุตก์ได้รับความสนใจเพิ่มมากขึ้น มีคลินิกเกิดขึ้นมากมาย และปัจจุบัน มีมหาวิทยาลัยของรัฐหลายแห่ง ที่ได้จัดการเรียนการสอนทางด้านนี้โดยเฉพาะ นับเป็นการยกระดับการแพทย์แผนไทยให้มีระเบียบ ระบบ และแบบแผนเพิ่มมากขึ้นจากแต่สมัยก่อนมากทีเดียว รายละเอียดดังต่อไปนี้

- คณะแพทยศาสตร์ศิริราชพยาบาล (แพทยแผนไทยบัณฑิต สาขาการแพทย์แผนไทยประยุกต์) [1]
- คณะแพทยศาสตร์ มหาวิทยาลัยธรรมศาสตร์ (วิทยาศาสตรบัณฑิต สาขาการแพทย์แผนไทยประยุกต์)[2]
- คณะแพทยศาสตร์ มหาวิทยาลัยมหาสารคาม (วิทยาศาสตรบัณฑิต สาขาการแพทย์แผนไทยประยุกต์)[3]
- คณะสาธารณสุข มหาวิทยาลัยนเรศวร (สาธารณสุขบัณฑิต สาขาการแพทย์แผนไทยประยุกต์)[4]
- สำนักวิทยาวิทยาศาสตร์สุขภาพ มหาวิทยาลัยแม่ฟ้าหลวง (การแพทย์แผนไทยประยุกต์บัญฑิต สาขาการแพทย์แผนไทยประยุกต์)[5]
- คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา (วิทยาศาสตรบัณฑิต สาขาการแพทย์แผนไทยประยุกต์) [6]

## [แก้] คณะที่เกี่ยวข้อง

นอกจากมหาวิทยาลัยที่กล่าวมาแล้วข้างต้น ยังมีมหาวิทยาลัยชั้นนำต่าง ๆ อีกมากที่ผลิตบัณฑิตที่เกี่ยวข้องกับการแพทย์แผนไทย ซึ่งการแพทย์แผนไทยกับการแพทย์แผนไทยประยุกต์นั้นมีความแตกต่างกันชัดเจน คือ การแพทย์แผนไทย เน้นการวินิจฉัย การรักษา และการจ่ายยาด้วยหลักการของการแพทย์แผนไทยและจ่ายยาด้วยสมุนไพร เพียงแต่มีข้อจำกัดในการใช้เครื่องมือและอุปกรณ์ทางการแพทย์แบบตะวันตก ซึ่งต้องสอบใบประกอบโรคศิลปะเช่นเดียวกัน แต่ขึ้นทะเบียนกันคนละประเภท

- วิทยาลัยการแพทย์พื้นบ้านและการแพทย์ทางเลือก มหาวิทยาลัยราชภัฏเชียงราย (แพทย์แผนไทยบัณฑิต สาขาการแพทย์แผนไทย) [7]
- โครงการจัดตั้งคณะการแพทย์แผนไทย มหาวิทยาลัยสงขลานครินทร์ (วิทยาศาสตรบัณฑิต สาขาการแพทย์แผนไทย)[8]
- คณะวิทยาศาสตร์ มหาวิทยาลัยรามคำแหง (วิทยาศาสตรบัณฑิต สาขาการแพทย์แผนไทย)
- คณะวิทยาศาสตร์สุขภาพ มหาวิทยาลัยเทคโนโลยีราชมงคลธัญบุรี วิทยาเขตปทุมธานี (วิทยาศาสตรบัณฑิต สาขาการแพทย์แผนไทย)

## [แก้] ดูเพิ่ม

- แพทยศาสตร์
- วิทยาศาสตร์สุขภาพ

| การแพทย์แผนไทยประยุกต์ เป็นบทความเกี่ยวกับ การแพทย์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ การแพทย์แผนไทยประยุกต์ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%81/%E0%B8%B2/%E0%B8%A3/%E0%B8%81%E0%B8%B2%E0%B8%A3%E0%B9%81%E0%B8%9E%E0%B8%97%E0%B8%A2%E0%B9%8C%E0%B9%81%E0%B8%9C%E0%B8%99%E0%B9%84%E0%B8%97%E0%B8%A2%E0%B8%9B%E0%B8%A3%E0%B8%B0%E0%B8%A2%E0%B8%B8%E0%B8%81%E0%B8%95%E0%B9%8C.html".

หมวดหมู่: บทความเกี่ยวกับ การแพทย์ ที่ยังไม่สมบูรณ์ | วิทยาศาสตร์สุขภาพ | วิชาชีพทางด้านสาธารณสุข

##### Views

- บทความ
- อภิปราย
- รุ่นปัจจุบัน

##### ค้นหา